Diari Oficial de la Generalitat Valenciana


Sumari del DOGV 522, del 09-02-1987 (1987/808107)

ORDRE de 2 de febrer de 1987, de la Conselleria d'Obres Públiques, Urbanisme i Transports, de convocatòria per.a la concessió de subvencions a Ens Locals per a obres urgents en matèria d'abastament d'aigua, sanejament i defensa contra avingudes.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   522

Data del DOGV
:   09-02-1987

Secció del DOGV
:   ALTRES DISPOSICIONS

Número del document
:   1987/808107


Data del document
:   02-02-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 2 de febrer de 1987, de la Conselleria d'Obres Públiques, Urbanisme i Transports, de convocatòria per a la concessió de subvencions a Ens Locals per a obres urgents en matèria d'abastament d'aigua, sanejament i defensa contra avingudes.  
La Conselleria d'Obres Públiques, Urbanisme i Transports té previst executar, amb càrrec als pressupostos d'aquest exercici de 1987 una sèrie d'actuacions en matèria d'abastament, sanejament i canalització, continuant amb el desenvolupament dels respectius plans sectorials. Aquestes actuacions afecten a obres ja iniciades o de proper inici amb participació financera de les corporacions locals.   
Dins dels crèdits assignats als susdits programes s'ha realitzat una previsió per a obres de caràcter urgent o d'emergència, difícils d'establir i concretar en una programació de caràcter anual.   
Per tal de poder donar una resposta adequada a aquestos casos en col·laboració amb les entitats locals afectades i de conformitat amb les atribucions que confereix la Llei 5/1983 de 30 de desembre, de Govern Valencià en els articles 35.e) i 44, i amb el que disposa l'article 22 de la Llei 11/1986, de 30 de desembre, de Pressupostos de la Generalitat Valenciana per a 1987   
ORDENE:   
Article únic  
Hom convoca els Ens Locals de l?àmbit de la Comunitat Autònoma Valenciana per a sol·licitar subvencions per a obres urgents en matèria d'abastament d'aigua, sanejament i defensa contra avingudes, que es concediran d'acord amb els requisits i les condicions que s'estableixen en l'annex d'aquesta Ordre. Les subvencions es concediran per Resolució del Conseller d'Obres Públiques, Urbanisme i Transports, a proposta del Director General d'Obres Públiques, tret dels casos d'import superior a 25 milions de pessetes, que requeriran l?aprovació del Consell de la Generalitat Valenciana   
DISPOSICIO FINAL  
Aquesta Ordre vigirà l'endemà de la publicació en el Diari Oficial de la Generalitat Valenciana   
València, 2 de febrer de 1987.   
El Conseller d'Obres Públiques, Urbanisme i Transports,  
RAFAEL BLASCO I CASTANY   
ANNEX  
1) Total quantia de les subvencions a concedir: 980.729.016 pessetes.   
2) Sol·licituds: es dirigiran a l'Il·lm. Sr. Director General d'Obres Públiques, Conselleria d'Obres Públiques, Urbanisme i Transports, Avda. Blasco Ibáñez, núm. 50, València 46605, fent-hi constar els aspectes següents:   
A. Ens Local que ho sol·licita.   
B. Obra a realitzar.   
C. Pressupost de l'Obra.   
D. Justificació de l'urgència de l'obra.   
E. Import de la subvenció que se sol·licita, els percentatges i les condicions de finançament.   
F. Assumpció per l?Ens Local dels compromisos que s?estableixen en aquest annex.   
3) Termini de presentació de sol·licituds: fins al dia 30 de setembre de 1987.   
4) Compromisos a assumir pels Ens Locals subvencionats:   
A. Aportar memòria valorada en aquelles obres de cost inferior als tres milions de pessetes.   
B. En les obres que exigesquen projecte tècnic, aquest haurà de ser informat favorablement per l'Oficina de Supervisió de Projectes d'aquesta Conselleria.   
C. Aportar un programa d'actuació que garantesca l'execució de les obres en 1987.   
D. La garantia del compliment de les seues obligacions.   
5) Pagament de les subvencions: els pagaments parcials o el total de la subvenció concedida s'efectuaran contra certificació d'obra expedida pel tècnic competent, i d'acord amb els percentatges i les condicions de finançament establerts en la concessió.   
6) Criteris de concessió: per a la concessió de les subvencions s'atendrà a l'urgència del projecte, al seu pressupost, al tipus d'obra i a la seguretat del compliment de les condicions susdites.